 Ọpụpụ 1  Ndị a bụ aha ụmụ ndị ikom Izrel ndị ha na Jekọb so bata nIjipt; nwoke ọ bụla na ezinụlọ ya batara:Ruben, Simiọn, Livaị na Juda,Ịsaka, Zebulọn na Benjamin,Dan na Naftalaị, Gad na Asha.Mkpụrụ obi niile ndị si núkwù Jekọb pụta wee dịrị mkpụrụ obi iri asaa, ma Josef nọrịị anọ nIjipt.E mesịa, Josef nwụrụ, tinyere ụmụnne ya niile nakwa ọgbọ ahụ dum.Ụmụ Izrel wee mụọ ọmụmụ wee malite ịdị nnọọ ọtụtụ; ha nọkwa na-amụba ma na-adịwanye nnọọ ike nke ukwuu, nke mere na ha jupụtara nala ahụ.Ka oge na-aga, eze ọhụrụ nke na-amaghị Josef malitere ịchị Ijipt.O wee gwa ndị ya, sị: Lee! Ndị Izrel dị ọtụtụ ma dị ike karịa anyị.Ngwanụ! Ka anyị jiri akọ meso ha ihe, ma ọ bụghị ya ha ga-amụba, ọ ga-erukwa na ọ bụrụ na e buso anyị agha, ha ga-esonyere ndị kpọrọ anyị asị, ha ga-ebusokwa anyị agha wee si nobodo a laa.Ha wee mee ka ndị isi ọrụ mmanye bụrụ ndị isi ha iji na-emegbu ha nibu arọ ha na-ebu; ha wee na-ewugasị obodo ịbụrụ Fero ebe nkwakọba ihe, ya bụ, Paịtọm na Ramsis.Ma ka ha na-emegbu ha karị otú ahụ ka ha na-amụbakwu ma na-agbasawanye nebe niile, nke mere na oké ụjọ jidere ha nihi ụmụ Izrel.Nihi ya, ndị Ijipt ji ọchịchị aka ike mee ka ụmụ Izrel gbaa ohu.Ha wee na-eme ka ndụ na-elu ha ilu site nime ka ha na-arụgbu onwe ha nọrụ nịkpụ ájá ụrọ na brik, nakwa ịrụgbu onwe ha nọrụ nụdị ọrụ ọ bụla a na-arụ nubi, ee, nụdị ọrụ ọ bụla ha ji ọchịchị aka ike mee ka ha na-arụrụ ha dị ka ndị ohu.E mesịa, eze Ijipt gwara ụmụ nwaanyị Hibru na-aghọ nwa, aha otu nime ha bụ Shifra, aha onye nke ọzọ abụrụ Pua,ee, ọ gwara ha, sị: Mgbe unu na-enyere ụmụ nwaanyị Hibru aka ịmụ nwa, unu ewee hụ ha noche ịmụ nwa, ọ bụrụ na ọ bụ nwoke, gbuonụ ya; ma ọ bụrụ na ọ bụ nwaanyị, hapụnụ ya ndụ.Otú ọ dị, ụmụ nwaanyị ahụ na-aghọ nwa na-atụ egwu ezi Chineke, ha emeghịkwa dị ka eze Ijipt gwara ha, kama ha na-ahapụ ụmụ nwoke ndụ.Ka oge na-aga, eze Ijipt kpọrọ ụmụ nwaanyị ahụ na-aghọ nwa wee sị ha: Gịnị mere unu ji mee ihe a, unu wee hapụ ụmụ nwoke ndụ?Ụmụ nwaanyị ahụ na-aghọ nwa wee gwa Fero, sị: Ọ bụ nihi na ụmụ nwaanyị Hibru adịghị ka ụmụ nwaanyị Ijipt. Nihi na ha gbasiri ike, ha na-amụcha nwa tupu nwaanyị na-aghọ nwa abịakwute ha.Chineke wee meere ụmụ nwaanyị ahụ na-aghọ nwa ihe ọma; ụmụ Izrel wee na-abawanye ụba ma na-adịwanye nnọọ ike.O wee ruo na ezi Chineke mesịrị mee ka ụmụ nwaanyị ahụ na-aghọ nwa nwee ezinụlọ nihi na ha na-atụ egwu ya.Nikpeazụ, Fero nyere ndị ya niile iwu, sị: Unu ga-atụba nwa nwoke ọ bụla a mụrụ ọhụrụ nosimiri Naịl, ma unu ga-ahapụ nwa nwaanyị ọ bụla ndụ. 